Analysis of the financial performance of public companies in the conditions of uncertanity by the Covid-19 pandemic

Keywords: 

Ako uzmemo u obzir da javna preduzeća obavljaju delatnosti koja su od opšteg interesa za građane, sa glavnim ciljem unapređenja kvaliteta pružene usluge, onda se stvara potreba za kontinuiranom analizom njihovog poslovanja. U radu se putem analize finansijskih izveštaja, odnosno putem racio analize, sagledava poslovanje javnih preduzeća koja posluju na teritoriji grada Loznice, a čiji je osnivač Grad Loznica. Cilj rada jeste realan prikaz finansijskih pokazatelja posmatranih javnih preduzeća u vremenskom periodu od 2018. do 2020. godine. Poseban akcenat stavlja se na 2020. godinu, gde bi se kroz analizu vrednosti dobijenih racio pokazatelja utvrdilo da li je kriza izazvana pandemojim korona virusa eventualno uticala na neke od finansijskih parametara preduzeća. U radu je prikazan i uticaj pandemije na poslovanje drugih javnih komunalnih preduzeća na teritoriji Srbije. 

UVOD

Uspešnost poslovanja jednog preduzeća moguće je meriti finansijskim i nefinansijskim pokazateljima. Finansijske pokazatelje možemo prikazati u vidu racio brojeva, tj. odnosa između dve ili više ekonomske veličine. U osnovne finansijske pokazatelje jednog preduzeće možemo svrstati pokazatelje profitabilnosti, ekonomičnosti, rentabilnosti, zaduženosti i likvidnost. Finansijski pokazatelji predstavljaju pokazatelje efikasnosti poslovanja jednog preduzeća. Za razliku od njih, nefinansijski pokazatelji ukazuju na kvalitativne aspekte poslovanja, koji se u većini slučajeva mogu prikazati i kvantitativnim jedinicama mere. Finansijska analiza predstavlja veoma koristan alat prilikom utvrđivanja finansijskih i poslovnih performansi preduzeća. Cilj finansijske analize jeste ispravno utvrđivanje trenutnih i prošlih performansi poslovanja preduzeća kako bi se došlo do saznanja o uspešnosti dosadašnjeg i potencijalnog budućeg poslovanja kompanije [23]. Finansijska analiza podrazumeva proučavanje finansijskih izveštaja kako bi se evaluirao uspeh poslovanja u prethodnom periodu, ali i projektovao očekivani budući uspeh [8, str. 60-63]. Predmet finansijske analize jeste istraživanje i kvantifikacija funkcionalnih odnosa koji postoje između bilansnih pozicija sa ciljem da se omogući verodostojna ocena finansijskog stanja preduzeća [34]. Pre same analize potrebno je izvršiti selekciju finansijskih podataka. Cilj ove selekcije bio bi prognoziranje finansijskog stanja kompanije, putem sagledavanja trenda u kretanju posmatranih podataka i njihovog upoređivanja sa indikatorima drugih kompanija [17, str. 438-449]. Uspešan i kvalitetan rad jednog preduzeća, a pre svega njegovog menadžmenta u samim procesima odlučivanja i kontroli sistema poslovno-finansijskih procesa, direktno je u vezi sa količinom, kvalitetom i vrstom informacija sa kojim menadžment raspolaže [20, str. 69-79]. Sve informacije koje su neophodne menadžementu nalaze se u setu finansijskih izveštaja, koji zajedno sa analizom istih predstavljaju dve značajne stavke finansijskog upravljanja [2, str. 371-406]. "Bez analize nema valjanih poslovnih i finansijskih izveštaja, a bez poslovnih i finansijskih izveštaja nema potrebe za analizama" [29]. Definisanje i kontinuirano merenje performansi predstavlja srž menadžemnta performansi [15]. Treba naglasiti da je merenje performansi samo jedan deo sistema menadžmenta performansi i da se ne radi o istim pojmovima [5]. Nakon što se sprovede finansijska analiza moguće je doći do određenih podataka i zaključaka, koji mogu direktno da daju odgovor na određena pitanja koja se tiču samog finansijskog stanja kompanije [28, str. 335-347]. Pre svega, može se utvrditi da li se kompanija suočava sa kreditnim rizikom i koji je nivo istog, kakva je likvidnost i solventnost kompanije, da li kompanija posluju profitabilno i kakva je finansijska politika koju vodi [23]. 

PREGLED LITERATURE

Analizom finansijskih izveštaja dolazimo do definisanja određenih finansijskih indikatora, a jedan od interesantnih načina posmatranja ovih indikatora dao je Galbrajt, koji ističe da je skup finansijskih indikatora osnova za uspešniju Analiza finansijskih performansi javnih preduzeća u uslovima neizvesnosti izazvane pandemijom Covid-19 
| 51 komunikaciju među donosiocima odluka, radnika i menadžera [16]. Zajednički jezik poslovanja jeste finansijski i upravo se zato najznačajniji indikatori performansi jednog preduzeća finansijski utemeljeni [ 9, str. 65-87]. U literaturama se mogu pronaći različiti pogledi u definiciji, značaju i kategorizaciji pojedinačnih racia [32]. Svaka knjiga koja se bavi racio analizom sadrži različit skup racia ili bar na izgled različiti skup, prvenstveno jer se finansijski indikatori javljaju pod različitim imenima, načinima izračunavanja i definicijama. S tim u vezi, klasifikacija ima onoliko koliko i autora koji se bave ovom analizom. Međutim, detaljnom analizom moguće spoznati da su ove različite podele racia jako slične, s obzirom na grupisanje finansijskih indikatora u pojedine grupe racia [31, str. 334-338]. Atrill [3] ukazuje da je lepeza finansijskih racia najbitnija prilikom analize poslovanja jednog preduzeća. Ovaj autor ističe važnost izračunavanja i analize finansijskih racia prilikom sagledavanja performansi preduzeća u određenom vremenskom periodu poslovanja. Pored toga, iskorišćenost ove analize može se pronaći i prilikom izrade planskih dokumenata dugoročnog ili srednjoročnog karaktera. Evans [13] ukazuje na važnost racio analize prilikom sagledavanja celokupnog poslovanja jednog preduzeća, a sve u cilju donošenja budućih racionalnijih odluka. U analizi finansijskih izveštaja, racio analiza se ističe kao najpopularinija analiza i kao jedan od najbitnijih alata finansijske analize [6]. Na osnovu sprovedene racio analize i utvrđenih finansijskih performansi jednog preduzeća, moguće je utvrditi sve anomalije i neregularnosti u poslovanju tvrdi Valš [29]. Izuzetno je bitno da prilikom sagledavanja finansijskih performansi preduzeća izvršimo integraciju ključnih finansijskih parametara jednog preduzeća koji mogu imati veliki značaj za kontinuiranu održivost poslovanja [22, str. 51-54]. Koji racio će se razmatrati zaivisi od same strategije koju preduzeće primenjuje [17, str. 438-449]. Neophodno je odrediti koji racio može pružiti najbolju i najpouzdaniju informaciju sa kojom je moguće raspolagati [12]. U procesu upravljanja poslovanjem preduzeća, racio analiza predstavlja sredstvo kontorole [33]. Uniforman način izračunavanja racia je osnov za uspešno poređenje poslovanja između različitih preduzeća [27]. Finansijski indikatori koji su predmet analize u većini slučajeva imaju određene zajedničke dodirne elemente i kao takvi mogu se posmatrati kao sistem [18]. 

METODOLOGIJA I PODACI

Predstojeća analiza se bavi anlizom finansijskih pokazatelja odabranih javnih preduzeća sa teritorije opštine Loznice. Izračunavanjem racio pokazatelja zaduženosti i likvidnosti za svako posmatrano preduzeće, želi se prikazati sa kojim problemima se preduzeća suočavaju i da li je pandemija korona virusa uticala na određene finansijske pokazatelje. Podaci koji su korišćeni prilikom izračunavanja ovih racia, uzeti su iz bilansa stanja i bilansa uspeha javnih preduzeća. Prilikom analize u obzir su uzete i primedbe koje su iznete u Izveštaju nezavisnog revizora. Analiza obuhvata period poslovanja od 3 godine, odnosno od 2018. do 2020. godine. Podaci korišćeni u analizi preuzeti su sa sajta Agencije za privredne registre. Pored toga, za potrebe uporedne analize grada Loznice sa drugim lokalnim samoupravama, korišćeni su zvanični podaci Sekretarijata za poslove javnih politika. Prilikom izračunavanja pomenutih racia korišćena je metodologija objašnjena u knjizi Analiza finansijskih izveštaja [24, str. 141-146]. U ovoj literaturi definisan je svaki racio pojedinačno, uz naznaku načina na koji se svaki od njih izračunava. Za uporednu analizu zaduženosti javnih preduzeća grada Loznica u odnosu na druge lokalne samouprave, korišćena je metodologija izračunavanja koju je definisalo Ministarstvo finansija Republike Srbije. 

ANALIZA INDIKATORA FINANSIJSKIH PERFORMANSI -RACIO ANALIZA

Ocena finansijskih performansi putam analize finansijskih izveštaja bazirana je na podacaima iz prošlosti i uslovima iz kojih nije lako ekstrapolirati buduća očekivanja. Međutim, bilo koja odluka doneta na osnovu ovakve ocene performansi može imati uticaja jedino na budućnost [18]. Ukoliko pođemo od finansijskih izveštaja, sama njihova analiza teži da istraži i kvantifikuje funkcionalne odnose između bilansnih pozicija i da na taj način omogući procenu finansijskih karakteristika i performansi preduzeća [21, str. 435-446; 19, str. 921-933]. Iz ovoga sledi da se finansijska analiza svodi na racio analizu [7]. Racio analiza predstavlja instrument koji omogućava uspostavljanje jednog sistema koji je zasnovan na merilima finansijskih performansi [13]. Finansijska racia ističu se kao najvažnija racia, koja omogućavaju ispitivanje različitih aspekata poslovanja, odnosno finansijskih pozicija i performansi preduzeća [3]. Ona mogu da pruže informacije o rizicima sa kojima se suočava preduzeće i da te rizike uporedi za prinosima, posmatrajući istovremeno poslovanje većeg broja različitih kompanija [32]. Posmatranje tekućih i prošlih performansi kompanije, kroz sprovođenje racio analize, pruža osnovu za predviđanje budućih performansi koja su neophodna polazna osnova za dalja sagledavanja poslovanja [23]. Prema Berštajnu i Vajdu, racio analiza je najpopularniji i najšire zastupljen alat finansijske analize [6]. Racio predstavlja matematičku relaciju između dve veličine, dok se finansijski racio odnosi na relaciju između dve finansijske pozicije [14]. Taj odnos se faktički uspostavlja između dve bilansne pozicije, čime se omogućava procena i sagledavanje finansijskih performansi preduzeća. Široka upotreba racio analize sastoji se u činjenici da ona može da otkrije finansijske snage i slabosti kompanije i da se na osnovu informacija dobijenih iz nje obezbede ekonomske karakteristike kompanije [30]. Finansijska analiza na neki način predstavlja direktnu aplikaciju rutinskog skupa numeričkih kalkulacija na skup finansijskih izveštaja [4]. Za ispravno i dobro interpretiranje dobijenih rezultata analize neophodno je imati jasnu sliku odnosa između posmatranih i upotrebljavanih podataka i imati "sluha"za određena odstupanja kod isith. Takođe, pre same analize potrebno je upoznavanje sa delatnostima koje obavlja analizairano preduzeće i sa svim specifičnostima koja ta delatnost nosi [8, str. 60-63]. 
Analiza finansijskih performansi javnih preduzeća u uslovima neizvesnosti izazvane pandemijom Covid-19 
| 53 
Na vrednost racia mogu da utiču tri ključna faktora [32]. Prvi faktor koji utiče jeste specifičnost delatnosti sa kojima se bavi posmatrano preduzeće. Drugi važan faktor koji se ističe jeste menadžment strategije. Na kompanijama je izbor da li će se opredeliti za stragiju visoki-obrt/niska-margina ili nizak-obrt/visoka-margina. Izbor između ove dve opcije značajno može da odredi vrednosti posmatranih indikatora. 
Treći faktor jeste životni ciklus proizvoda [10]. Prolazeći kroz četiri različite faze životnog ciklusa proizvodi različito utiču na vrednosti finansijskih indikatora preduzeća [26, str. 43-52]. Samo izračunavanje vrednosti određenog racia neće pružiti dovoljno informacija o finansijskoj perfromansi preduzeća. Nakon izračunavanja potrebno je uporediti vrednost sa definisanim veličinama, na osnovu čega ćemo dobiti potrebnu informaciju koju je moguće obrazložiti [27]. Postoje različiti načini za klasifikaciju finansijskih racia. Klasifikacija koja se najčešće koristi, jeste klasifikacija prema načinu na koji su sastavljeni ili pak prema tome koju finansijsku performansu analitičar želi da posmatra [14]. U zavisnosti od cilja analize koriste se različite grupe pokazatelja pa se dobijaju različita racia. Po osnovu toga racio pokazatelji mogu se grupisati kao [24, str. 141-146]: 1) pokazatelji likvidnosti; 2) pokazatelji zaduženosti; 3) pokazatelji ekonomičnost; 4) pokazatelji rentabilnosti; 5) pokazatelji profitabilnosti. U radu ćemo se bazirati kako je neizvesnost izazvana pandemijom korona virusa uticala na pokazatelje likvidnosti i zaduženosti posmatranih preduzeća. Shodno tome, u daljem delu rada definisaće se upravo indikatori likvidnosti i zaduženosti. Racia likvidnosti prvashodno ukazuju da li kompanija ima dovoljno gotovine i gotovinskih ekvivalenata da izmiri sopstvene kratkoročne obaveze u roku njihovog dospeća. Kada govorimo o kratkom roku mislimo na period od godinu dana ili period trajanja poslovnog ciklusa kompanije ukoliko je on duži od toga. Nedostatak potrebnih sredstava ukazuje da preduzeće može upasti u potencijalnu finansijsku krizu. U takvoj situaciji ostale finansijske performanse nisu toliko značajne [3]. Mnogi su problemi sa kojima se kompanija može suočiti kada se dogodi pad likvidnosti. Jedan od njih jeste gubitak samostalnog i nezavisnog odlučivanja, gde odlučivanje direktno prelazi u ruke njenih poverioca. Prilikom interpretacije racia likvidnosti, najviše informacija možemo dobiti tako što posmatramo trend kretanja vrednosti tokom određenog vremenskog perioda. Pokazatelji zaduženosti zajedno sa pokazateljima likvidnosti, mogu se posmatrati kao pokazatelji sigurnosti poslovanja analiziranog preduzeća. Racia zaduženosti su veoma značajan jer imaju uticaj i na likvidnost i na rentabilnost preduzeća [7]. Za finansiranje svog poslovanja preduzeće se koristi različitim izvorima iz kojih obezbeđuje potrebna finansijska sredstva [32]. Pre svega za finansiranje poslovnih aktivnosti poslovni subjekti se koriste vlastitim sredstvima. U praksi često sredstva iz vlastitih izvora za finansiranje poslovnih poduhvata nisu dovoljna, pa je menadžment preduzeća primoran na pronalaženje dodatnih spoljašnjih izvora finansiranja. Shodno tome poslovni subjekti stupaju u dužničke odnose pozajmljujući sredstva za nesmetano odvijanje poslovnih procesa [13]. Imajući u vidu da se pozajmljena sredstva moraju na vreme vratiti uz pripadajuću kamatu kao cenu pozajmljenog kapitala, za menadžment a i za poverioce, odnosno kreditore je važno saznanje da li to preduzeće može izvršiti. Upravo ovi razlozi nameću potrebu analize finansijske sigurnosti, odnosno nivoa zaduženosti preduzeća. 

KOMPARATIVNA ANALIZA RACIO POKAZATELJA POSMATRANIH JAVNIH PREDUZEĆA, EMPIRIJSKA ANALIZA I DISKUSIJA

Predstojeća analiza obuhvata pregled i ocenu finansijskih izveštaja za vremenski period od 2018. do 2020. godine. Analiza je zasnovana na svrsishodnim proračunima u finkciji procene prošlih rezultata, sadašnjeg stanja i sposobnosti preduzeća da opstane u periodu velike destabilizacije celokupne privrede u 2020. godini izazvane pandemijom korona virusa. Jedan od najvažnijih zadataka finansijske politike kompanije jeste održavanje adekvatnog nivoa likvidnosti, kako tekuće tako i dugoročne. Na menadžmentu je da vodi računa o održavanju sposobnosti kompanije da sve dospele obaveze mogu da izmire u roku njihovog dospeća, a da pritom ne dođe do ugrožavanja strukture sredstava i kreditnog boniteta preduzeća. Nelikvidno preduzeće nije u mogućnosti da obezbedi odgovarajuće angažovanje sredstava, a time ni trošenje a ni reprodukovanje. Nedostatak sredstava prisiljava preduzeće da nekad i pod nepovoljnim uslovima koristi tuđa sredstva. U praksi često sredstva iz vlastitih izvora za finansiranje poslovnih poduhvata nisu dovoljna, pa je menadžment preduzeća primoran na pronalaženje dodatnih spoljašnjih izvora finansiranja. Shodno tome, poslovni subjekti stupaju u dužničke odnose pozajmljujući sredstva za nesmetano odvijanje poslovnih procesa. Imajući u vidu da se pozajmljena sredstva moraju na vreme vratiti uz pripadajuću kamatu kao cenu pozajmljenog kapitala, za menadžment a i za poverioce, odnosno kreditore izuzetno je važno da li to preduzeće može izvršiti. Upravo ovi razlozi nameću potrebu analize finansijske sigurnosti, odnosno nivoa zaduženosti preduzeća. Racio likvidnosti izračunava se na osnovu odnosa određenih delova bilansa stanja. U okviru pokazatelja livkidnosti posmatraćemo sledeće racie [24, str. 141-146]: 
1. Racio trenutne likvidnosti ukazuje na moć poslovnog subjekta da upotrebom najlikvidnije imovine (gotovina i gotovinski ekvivalenti) podmiri dospele obaveze preduzeća. Referentna vrednost ovog pokazatelja iznosi 1 ili više od Ukoliko preduzeće ostvaruje vrednost ovog koeficijenta ispod referentne vrednosti, preduzeće nije sposobno da upotrebom gotovine izmiri dospele obaveze preduzeća. 
2. Izračunavanjem racia ubrzane likvidnosti moguće je spoznati koliko je preduzeće sposobno da dospele obaveze izmiri upotrebom likvidne imovine, pod kojom podrazumevamo osim gotovine i gotovinskih ekvivalenata i potraživanja. Referentna vrednost pokazatelja iznosi 1 ili više od 1. Ukoliko preduzeće beleži vrednost ovog koeficijenta iznad referentne vrednosti, onda je preduzeće sposobno da izmiri sve svoje dospele obaveze upotrebom likvidne imovine sa kojom raspolaže preduzeće. 
3. Racio tekuće likvidnosti pokazuje moć poslovnog subjekta da upotrebom obrtne imovine izmiri dospele obaveze. Referentna vrednost ovog pokazatelja je 2 ili više od 4. Solventnost preduzeća možemo definisati kao sposobnost izmirenja svih obaveza preduzeća, ali ne o roku dospeća već kad tad, makar i iz stečajne mase. Solventnost, za razliku od likvidnosti obuhvata i kratkoročnu i dugoročnu imovinu i obaveze. Referentna vrednost ovog pokazatelja je 1 ili više od 1. 
Analiza finansijskih performansi javnih preduzeća u uslovima neizvesnosti izazvane pandemijom Covid-19 
| 55 Pokazatelji zaduženosti zajedno sa pokazateljima likvidnosti, mogu se posmatrati kao pokazatelji sigurnosti poslovanja analiziranog preduzeća. Prilikom analize zaduženosti preduzeća posmatramo 4 sledeća pokazatelja [24, str. 141-146]: 
1. Racio finansijskog leveridža meri rizičnost ulaganja u preduzeće i predstavlja pokazatelj mogućeg zaduženja preduzeća. Preduzeće treba da teži da vrednost ovog racia bude na što nižoj vrednosti. 
2. Koeficijent finansijskog leveridža pokazuje procentualni udeo sopstvenog kapitala u ukupnog poslovanju preduzeć. Referentna vrednost ovog pokazatelja je 0.5 ili više, što znači da ovaj koeficijent ne bi trebao da bude manji od 0.5. Ukoliko je vrednost ovog koeficijenta 0.5, onda je učešće samofinansiranja u preduzeću 50%. Veličina ovog pokazatelja u direktnoj je vezi sa stepenom rizika za ulaganje u neko preduzeće. To nas dovodi do zaključka da je poželjan što veći koeficijent sopstvenog finansiranja kako bi se uticalo na smanjenje rizika. 
3. Faktor zaduženosti meri odnos obaveza i novčanog toka i pokazuje koliko bi godina treba da se izmire svi dugovi upotrebom ostvarenog novčanog toka, uz pretpostavku uzdržavanja od investicija i raspodele dobiti. Referentna vrednost je 5 godina, što znači da se preduzeće ne suočava sa velikim dugovima ukoliko uspe da izmiri obaveze u definisanom roku. 
4. Indikator samostalnosti finansiranja meri odnos sopstvenih i tuđih izvora u ukupnim izvorima finansiranja. Po tradicionalnom pravilu finansiranja ovaj odnos treba da bude 50% sopstvenih i 50% tuđih izvora finansiranja. Prema organskom sastavu kapitala, ovaj odnos treba da bude 60% u korist sopstvenog, a 40% u korist tuđeg kapitala. 
Analiza obuhvata poslovanje tri javna preduzeća na teritoriji grada Loznice, u vremenskom periodu od 2018. do 2020. godine. Preduzeća koja posmatramo su: 
1. Javno komunalno preduzeće "Naš Dom" Loznica; 2. Javno preduzeće "Vodovod i kanalizacija" Loznica; 3. Javno komunalno preduzeće "Toplana" Loznica. Izvor: Autor, prema podacima APR-a, 2021 
Analiza finansijskih performansi javnih preduzeća u uslovima neizvesnosti izazvane pandemijom Covid-19 | 57 JP "Vodovod i kanalizacija" beleži rast vrednosti racia trenutne likvidnosti u 2020. godini u odnosu na prethodne dve godine. Glavni razlog porasta vrednosti racia trenutne likvidnosti jeste porast gotovine i gotovinskih evkivalenata uz blagi pad kratkoročnih obaveza zabeležen kod JP "Vodovod i kanalizacija" u 2020. godini. JP "Vodovod i kanalizacija" beleži rast vrednosti racia ubrzane likvidnosti u 2020. godini u odnosu na 2019. godinu. Glavni razlog rasta jeste porast najlikvidnije imovine sa kojom raspolažu preduzeća. Međutim, vrednost ovog pokazatelja, kod ovog preduzeća u sve tri posmatrane godine značajno je ispod definisane referentne vrednosti. JP "Vodovod i kanalizacija" u periodu od 2018. do 2020. godine, ne zadovoljavaju referentnu vrednost pokazatelja tekuće likvidnost, usled većih kratkoročnih obaveza u odnosu na obrtnu imovinu sa kojom raspolaže preduzeće. Zabeležen je blagi rast ovog racia kod posmatranog preduzeća u 2020. godini, međutim preduzeća bi u budućnosti treba da usmere aktivnosti ka smanjenju kratkoročnih obaveza, kako ne bi došlo da dugoročnog ugrožavanja likvidnosti. Preduzeće posluje iznad kritične definisane vrednosti racia solventnosti. U 2020. godini dolazi do rasta vrednosti ovog racia u odnosu na prethodne dve posmatrane godine. Glavni razlog rasta vrednosti ovog pokazatelja jeste pad dugoročnih obaveza sa kojim se preduzeće suočava od 2008. godine, usled kreditnog zaduženja čija otplata će trajati i naredne četiri godine. Na osnovu dobijenih vrednosti pokazatelja zaduženosti, možemo zaključiti da je rizičnost ulaganja u JP "Vodovod i kanalizaciju" veća u odnosu na rizičnost ulaganja u JKP "Naš dom". JP " Vodovod i kanalizacija" suočava se sa kreditnim zaduženjem, koji direktno utiču da se u strukturi duga ističu visoki troškovi kamata. Sve ovo utiče na porast rizičnost ulaganja u posmatrano preduzeće. Vrednost racia finansijskog leveridža opada u 2020. godini u odnosu na prethodnu godinu. JP "Vodovod i kanalizacija" u 2020. godini uspeva da smanji ukupne obaveze. Preduzeće se sa sa više od 50% finansira iz tuđih izvora, što ujedno nije dobar pokazatelj. Dobra činjenica je da ovaj indikator beleži rast vrednosti iz godinu u godinu, i to pre svega zahvaljujući rastu sopstvenih izvora. 

ZAKLJUČAK

Na osnovu dobijenih rezultata racio analize mogu se izvući određeni zaključci. Ako posmatramo vrednosti dobijenih racia, možemo uvideti da su se posmatrana preduzeća sa teritorije grada Loznice dobro nosila sa neizvesnošću izazvanom pandemijom korona virusa u 2020. godini. Pandemija nije uticala na pad vrednosti pokazatelja likvidnosti kod analiziranih javnih preduzeća. Preduzeća su čak uspela da uvećaju nivo likvidnosti u 2020. godini, prvenstveno zahvaljujući smanjenju ukupnih obaveza i rastu gotovinskih ekvivalenata sa kojim raspolažu. Međutim, treba napomenuti da JP "Vodovod i kanalizacija" i JKP "Toplana" imaju problema za održavanjem likvidnosti u periodu od 2018. do 2020. godine. To se može potvrditi značajno manjim vrednosti pokazatelja likvidnosti u odnosu na definisanu referentnu vrednost. Iako pandemija nije značajno uticala na porast ukupnih obaveza preduzeća, JP "Vodovod i kanalizacija" i JKP "Toplana" suočavaju se sa visokim obavezama u posmatranom periodu. Razlog visokih dugoročnih obaveza kod JP "Vodovod i kanalizacija" jeste zbog kreditnog zaduženja preduzeća iz 2008. godine, čija otpalata će trajati naredne četiri godine. Za razliku od ovog preduzeća, visoki dugovi kod JKP "Toplana" razlog su "repova" koje preduzeće vuče iz prethodnog perioda, a vezuju se za neizmirenje obaveza po osnovu dobijenog gasa. Pandemija jeste uticala negativno na određene parametre poslovanja analiziranih preduzeća, ali su preduzeća dobro uspela da odgovore na rizike izazvane pandemijom virusa. Ova konstatacija može se potkrepiti činjenicom da su vrednosti određenih parametara u 2020. godini zabeležili rast (rast likvidnosti i pad zaduženosti). Možemo zaključiti da nisu svi parametri poslovanja jednako pogođeni. U 2020. godini JP "Vodovod i kanalizacija" i JKP "Toplana" uspevaju da posluju sa dobitkom, dok JKP "Naš dom" posluje sa gubitkom. Možemo zaključiti da je pandemija uticala negativno na poslovanje javnog preduzeća "Naš dom", koje se suočilo sa značajno većim ukupnim rashodima u 2020. godini u odnosu na prethodni period. Ovo preduzeće obavlja široki dijapazon delatnosti, a jedna od njih je ugostiteljstvo. Upravo ova grana delatnosti pretrpela je najveće posledice od pandemije, pa se poslovanje sa gubitkom može povezati upravo sa tom činjenicom. Ono na šta treba obratiti pažnju prilikom analize indikatora koji prilikom izračunavanja uzimaju u obzir vrednost osnovnog i sopstvenog kapitala sa kojim raspolažu posmatrana javna preduzeća, jeste izveštaj samostalnog nezavisnog revizora (od 2017. do 2020. godine). Revizijskim izveštajem ukazuje se na ne poklapanje vrednosti osnovnog kapitala preduzeća i vrednosti koja je upisana u APR, ističući da je stvarna vrednost sva tri preduzeća znatno iznad ove koja je upisana u APR-u. Ako uporedimo prosek finansijskih pokazatelja javnih komulanih preduzeća sa teritorije grada Loznice, u odnosu na prosek preduzeća na nivou svih ostalih jedinica lokalnih samouprava, možemo videti da preduzeća sa teritorije grada Loznice raspolažu sa boljim finansijskim performansama. Svako od analiziranih preduzeća suočava se i sa drugim specifičnim problemima koji proizilaze kako iz prirode njihove delatnosti, tako i iz njihove nasleđene teške situacije (tehničko-tehnološka zastarelost, neracionalna potrošnja, visoka budžetska zavisnost, predimenzioniranost mnogih preduzeća, kadrovski problemi i sl.). 

Tabela 1. Pokazatelji likvidnosti i zaduženosti -JKP "Naš dom"-Loznica Pokazatelji likvidnosti

  Ako posmatramo racio trenutne likvidnosti kod JKP "Naš Dom", možemo videti da je vrednost racia iznad referentne vrednosti za sve tri posmatrane godine i da preduzeće može izmiriti sopstvene dospele obaveze upotrebom gotovine i gotovinskih ekvivalenata. Treba istaći da je u 2020. godini došlo do pada vrednosti ovog pokazatelja u odnosu na 2019. godinu, a glavni razlog tog pada jeste značajano manja količina gotovine sa kojom preduzeće raspolaže u 2020. godini. JKP "Naš dom" beleži kontinuirani rast vrednosti racia ubrzane likvidnosti u sve 3 posmatrane godine. Najveću vrednost racia preduzeće dostiže u 2020. godini, kada beleži vrednost od 2.91. Razlog rasta vrednosti nije uzrokovan porašću gotovine sa kojom raspolaže preduzeće, već zbog rasta potraživanja preduzeća koji je propraćen padom kratkoročnih obaveza u 2020. godini. Iz toga možemo zaključiti da preduzeće nije uspevalo da naplaćuje potraživanja u 2020. godini na istom noviu kao u prethodne dve godine. Najveća vrednost racia tekuće likvidnosti beleži se u 2020. godini, kada iznosi 3.26. Posmatrani racio je iznad referentne vrednosti u sve tri posmatrane godine, s tim što je u 2020. godini porast vrednosti racia izazvan padom kratkoročnih obaveza preduzeća. Primetno je da JKP "Naš dom" beleži znatno veću vrednost pokazatelja solventnosti u odnosu na druga dva preduzeća. Razlog veće vrednost ovog racia jesu manje obaveze sa kojima se preduzeće suočava u odnosu na druga dva 


		2018 2019 2020	Pokazatelji zaduženosti	2018	2019	2020
	1.Racio trenutne likvidnosti	1.28	1.75	1.25	1.Finansijski leveridž	0.1717 0.1780 0.1701
	2. Racio				2. Racio	
	ubrzane	2.41	2.60	2.91	sopstvenog	0.7801 0.7464 0.8302
	likvidnosti				finansiranja	
	3. Racio tekuće likvidnosti	2.60	2.55	3.26	3.Faktor zaduženosti	1.4344 1.3442 1.0706
	4. Racio solventnosti	6.82	6.61	6.88	4. Indikator samostalnosti	0.8535 0.8489 0.8701

preduzeća. Ako posmatramo pokazatelje zaduženosti kod JKP "Naš dom", uvidećemo da je rizičnost ulaganja u ovo preduzeće na niskom nivou. Odnosno, preduzeće se ne suočava sa visokim dugoročnim i kratkoročnim obavezama. Ova činjenica omogućava preduzeću dodatno zaduženje ukoliko se stvori potreba za njim. Pored toga, svi pokazatelji zaduženosti beleže pozitivne trendove u 2020. godini u odnosu na 2019. godinu, posmatrajući definisane referentne vrednosti za svaki indikator zaduženosti. Zanimljiva činjenica je da je kod JKP "Naš dom" indikator samostalnosti finansiranja iznad referentne vrednosti. Ovo nam pokazuje da u ukupnom izvoru finansiranja dominiraju sopstveni izvori koje preduzeće koristi, i to sa čak 85% u 2018. godini. U 2019. godini zabeležen je blagi pad vrednosti ovog indikatora, dok je u 2020. godini došlo do rasta na 87%. Tabela 2. 
Pokazatelji likvidnosti i zaduženosti -JP "Vodovod i kanalizacija" -Loznica Pokazatelji likvidnosti 2018 2019 2020 Pokazatelji zaduženosti 2018 2019 2020

  
	1.Racio trenutne likvidnosti	0.09 0.07 0.12	1.Finansijski leveridž	1.3872	1.2299	1.1901
	2. Racio		2. Racio			
	ubrzane	0.20 0.13 0.18	sopstvenog	0.4288	0.4485	0.4606
	likvidnosti		finansiranja			
	3. Racio tekuće likvidnosti	0.26 0.23 0.24	3. Faktor zaduženosti	13.0374 11.6793 11.2105
	4. Racio solventnosti	1.68 1.74 1.82	4. Indikator finansiranja samostalnosti	0.4283	0.4499	0.4604

Tabela 3. Pokazatelji likvidnosti i zaduženosti -JKP "Toplana" -Loznica Pokazatelji likvidnosti 2018 2019 2020 Pokazatelji zaduženosti

  Toplana" kao i prethodno posmatrano preduzeće beleži rast vrednosti racia trenutne likvidnosti u 2020. godini. I ovo preduzeće u pomenutoj godini beleži porast gotovine i gotovinskih ekvivalenata sa kojima raspolaže, uz ne tako veliki pad kratkoročnih obaveza. Visoke kratkoročne obaveze i dalje predstavljaju problem sa kojim se preduzeće suočava i koje znatno utiču na nisku vrednost ovog pokazatelja. JKP "Toplana" beleži rast vrednosti racia ubrzane likvidnosti u 2020. godini u odnosu na 2019. godinu. Porast najlikvidnije imovine sa kojom preduzeće raspolaže, glavni je razlog ovog porasta. Međutim, vrednost ovog pokazatelja kod posmatranog preduzeća u sve tri posmatrane godine značajno je ispod definisane referentne vrednosti. Usled većih kratkoročnih obaveza u odnosu na obrtnu imovinu preduzeća, u periodu od 2018. do 2020. godine, beležimo niske vrednosti racia tekuće likvidnosti u odnosu na definisanu referentnu vrednost. Dobra činjenica jeste što se beleži blagi rast vrednosti ovog indikatora u 2020. godinu u odnosu na prethodnu. Preduzeće na osnovu dobijenih vrednosti pokazatelja solventnosti nije suočeno sa mogućnošću eventualnog bankrota, odnosno odlaska u stečaj. JKP "Toplana" beleži najnižu vrednost indikatora samostalnosti finansiranja u odnosu na druga dva posmatrana preduzeća. JKP "Toplana" se u 2018. i 2019. godini finansira sa manje od 30% iz sopstvenih izvora finansiranja. Ovakvo niska vrednost ovog pokazatelja nam ukazuje da preduzeće ima velike probleme u strukturi sopstvenih i tuđih izvora i da je rizik ulaganja u posmatrano preduzeće izuzetno veliki. U 2020. godini nije došlo do značajnog poboljšanja vrednosti ovog indikatora kod pomenutog preduzeća. Pored toga, JKP "Toplana" u 2018. godini posluje sa gubitkom, što ujedno utiče da vrednost pokazatelja faktora zaduženosti poraste na 85.49 . Razlog izuzetno visoke vrednosti ovog indikatora u toj godini jeste gubitak sa kojim se preduzeće suočilo. Preduzeće je uspelo da se izvuče iz gubitka, te da 2019. godini posluje sa dobitkom od 12.861.000,00 dinara. To je uticalo na opadanje vrednosti ovog indikatora u 2019. godini. Na osnovu podataka dobijenih iz finansijskih izveštaja, može se zaključiti da se JKP "Toplana" suočava prvashodno sa visokim kratkoročnim obavezama, za razliku od JP "Vodovod i kanalizacija" koje ima visoke dugoročne obaveze usled evidentnog kreditnog zaduženja. JKP "Naš dom" beleži niske vrednosti ovog pokazatelja u sve tri posmatrane godine, na osnovu čega možemo zaključiti da je preduzeće solventno i da nije previše zaduženo. 


	1.Racio trenutne likvidnosti 2. Racio ubrzane likvidnosti 3. Racio tekuće likvidnosti 4. Racio solventnosti JKP "POREĐENJE KOMUNALNIH	2018 2.478 2 0.316 2 85.49 16 0.285 5 Izvor: Autor, prema podacima APR-a, 2021 0.01 0.01 0.05 1.Finansijski leveridž 0.63 0.53 0.56 2. Racio sopstvenog finansiranja 0.64 0.55 0.58 3. Faktor zaduženosti 1.41 1.41 1.42 4. Indikator samostalnosti finansiranja FINANSIJSKIH INDIKATORA 2.4220 2019 0.3084 27.727 7 0.2922	2020 2.4031 0.3014 32.7501 0.2938 JAVNIH

PREDUZEĆA SA TERITORIJE GRADA LOZNICE U ODNOSU NA PROSEK SVIH JLS I PROSEK MAČVANSKOG OKRUGA Opis

  indikatora: Odnos pozajmljenih izvora finansiranja na koje se obračunava kamata i poslovna imovina (Dugoročne obaveze + Kratkoročne obaveze) / Ukupna kativa * 100).Indikator pokazuje obim finansijskih sredstava iz tuđih izvora na koji se obračunava kamata.Predstavlja opterećenje za poslovanje i poželjnija je niža vrednost indikatora.Pokazuje koliko se imovine finansira iz pozajmljenih izvora na koji se plaća kamata.Interpretacija: U periodu od 2018.do 2020.godine vrednost navedenog indikatora JKP na teritoriji grada Loznice bio je ispod proseka svih JLS i iznad proseka mačvanskog okruga.Preduzeća bi trebala da teže ka ostvarenju što manje vrednosti ovog pokazatelja.Iz prikazanog grafikona može se videti da je racio značajno opao u Analiza finansijskih performansi javnih preduzeća u uslovima neizvesnosti izazvane pandemijom Covid-19| 59 2020. godini u odnosu na 2018. godinu. Izuzetno neizvesna 2020. godina nije uticala na nova kreditna zaduženja kod javnih preduzeća sa teritorije grada Loznice. 



Slika 1. 
Poređenje racia kamatonosne zaduženosti JKP na teritoriji grada Loznice u period od 2018. do 2020. Godine sa prosekom svih JLS i prosekom mačvanskog okruga

  

Izvor: Autor, prema podacima RSJP-a, 2021 
finansijska analiza / javna preduzeća / racio pokazatelji / likvidnost / zaduženosti / Covid-19 financial analysis / public enterprises / ratio indicators / liquidity / indebtedness / Covid-19. 


RESUME

If we take into account that public companies perform activities that are of general interest to citizens, with the main goal of improving the quality of the service provided, then there is a need for continuous analysis of their operations. In the paper, through the analysis of financial reports, i.e. through ratio analysis, the operations of public companies operating in the territory of the city of Loznica, whose founder is the City of Loznica, are reviewed. The goal of the work is a realistic presentation of the financial indicators of observed public companies in the period from 2018 to 2020. A special emphasis is placed on the year 2020, where through the analysis of the values of the obtained ratio indicators, it would be determined whether the crisis caused by the corona virus pandemic possibly affected some of the company's financial parameters. The paper also shows the impact of the pandemic on the operations of other public utility companies on the territory of Serbia.
Analysis of the financial performance of public companies in the conditions of uncertanity by the Covid-19 pandemic